Semasa saya kecil, datuk saya bawa pulang senapang patah.
Saya ingat perkara pertama yang saya terfikir,
"Celaka betul. Tentu hidup ini lebih mudah
kalau aku bunuh perempuan itu dan selesaikannya."
Tapi saya cuma terfikir.
Saya cuma terfikir.
LEBIH DARIPADA 160,000 PEMBUNUH SEDANG DIPENJARAKAN DI AMERIKA SYARIKAT
DARIPADA JUMLAH INI, LEBIH 20,000 MASIH REMAJA
SEMASA MELAKUKAN KESALAHAN PERTAMA
Saya mahu undurkan masa dan tegah diri saya.
Buatlah apa-apa saja melainkan itu.
Saya kesal kerana ia memberi kesan negatif kepada ramai orang.
Terutamanya Ashley.
INI KISAH BANDUAN #02313973
DAN BANDUAN #02097700
Kehilangan nyawa mangsa kami amat membebankan hati saya.
Saya rasa saya tak pernah pulih daripada kejadian itu hingga hari ini.
Saya bukan pembunuh,
tapi gelaran itu akan kekal bersama saya seumur hidup.
Saya rasa semua orang boleh jadi berbahaya.
Orang kata saya zalim.
Saya tak cakap saya tak bersalah.
Saya baru bunuh seseorang dengan kejam.
KESUCIAN HATI YANG HILANG
Kalau pintu anda diketuk selepas tengah malam,
ada sesuatu yang tak kena.
Isteri saya risau.
Kalau difikirkan balik, memang patut dia risau.
Apabila saya buka pintu, ada pasangan muda berdiri di luar.
Mereka sejuk dan basah.
Mereka beritahu saya kereta mereka rosak.
Jadi, saya cakap saya akan hantar mereka kira-kira tiga kilometer
ke destinasi mereka.
Kejadian yang berlaku selepas itu di luar jangkaan saya.
GAMBAR TEMPAT KEJADIAN JENAYAH
Saya tak dapat bayangkan mereka mampu melakukannya.
Nama saya Ashley Morrison, dan saya dihukum 30 tahun penjara.
Umur saya 17 tahun ketika ditangkap.
Nama saya Christian Sims.
Dihukum 35 tahun penjara untuk pembunuhan tahap pertama.
Saya 16 tahun ketika ditangkap.
CHRISTIAN SIMS DAN ASHLEY MORRISON DISABITKAN KESALAHAN
ATAS PEMBUNUHAN ANNIE LOIS SIMS PADA TAHUN 2014
Banyak yang saya lalui dalam hidup.
Sampai tak tertanggung.
Saya dah tak tahan lagi.
Semua orang ada batasnya dan saya rasa itu batas saya.
Apabila dikenang kembali,
saya rasa satu kehilangan yang besar.
Persoalan yang sama bermain di fikiran,
"Apa mungkin terjadi?"
PADA TAHUN 2008, ASHLEY MORRISON BERPINDAH BERSAMA KELUARGANYA KE PARIS, TEXAS
SELAMAT DATANG KE PEKAN BERSEJARAH PARIS, TEXAS
Kami pindah ke Texas semasa saya 11 tahun.
TEATER KOMUNITI
Ia sebuah pekan kecil.
Beberapa generasi membesar di sana.
Di sekolah kami,
saya sangat pendiam dan pemalu.
Saya tiada keyakinan diri.
Ya, saya rasa saya nerda.
Saya telah dibuli.
Tapi pancaragam beri saya tujuan hidup.
Saya berjaya menjadi ketua untuk seksyen saya.
Hampir semua kawan saya ahli pancaragam.
CHRISTIAN SIMS MENYERTAI PANCARAGAM SETAHUN SELEPAS ASHLEY
Saya dan Christian bertemu sebab kami main klarinet.
Pada mulanya, dia menyisihkan diri.
Dia tak bercakap dengan sesiapa, dia tak ada kawan.
Saya ingat yang suka misterinya,
kerana dia nampak macam seseorang yang tidak...
Macam tak boleh didekati kerana kami tak tahu apa-apa tentang dia.
Ia membuatkan saya tertarik.
Semasa remaja, saya seorang yang introvert.
Saya tinggal dengan datuk dan nenek saya dan sejujurnya, saya benci.
Saya tak seronok.
Nenek saya tak...
Macam mana nak cakap?
Dia suka menggunakan kekerasan.
Sejujurnya, dia akan cuba sedaya upaya
untuk memusnahkan persahabatan yang saya bina.
Jadi, saya takkan rapat dengan orang lain
sebab saya sengaja buat diri saya berbeza.
Tapi Ashley membuatkan saya rasa diterima akhirnya.
Saya kenal Ashley semasa gred enam.
Dia pelajar gred tujuh.
Dia gadis yang cantik.
Saya tak pasti jika ia keserasian.
Ia agak lucu. Kami sentiasa bersaing.
Dia mesej saya dan hubungan kami bermula dari situ.
UNIT WILLIAM P. HOBBY JABATAN PENJARA TEXAS
Ketika saya mengenalinya, Christian beritahu saya
yang dia dijadikan anak angkat oleh datuk dan neneknya
kerana hidupnya di rumah tak begitu baik.
Ibu bapanya tak mampu jaga dia.
Sebab itulah dia tak pernah rasa diterima.
Dia beritahu tentang datuk dan neneknya
dan dia cakap dia tak gembira.
Hubungan saya dan mak saya juga tidak begitu baik.
Tapi dia buat saya rasa seperti ada seseorang yang memahami saya.
Seronok rasanya untuk rasa difahami buat kali pertama dalam hidup saya.
Saya rasa pada saat itu,
saya telah jatuh cinta kepadanya.
Kami saling mencintai.
Ketika itu, saya bukan diri saya.
Saya seperti tambahan kepada dirinya.
Kemahuan dan fikiran saya tak penting.
Apa-apa dan segalanya untuk dia dan saya tak kisah.
Percintaan kami tercetus dengan cepat.
Kami berjumpa setiap hari.
Mungkin sebab saya jatuh cinta atau apa saja sebabnya,
saya benarkan dia masuk dan menjadi rapat,
memberitahu dia cerita yang saya sorok daripada orang lain.
Kemungkinan besar, itulah yang lebih merapatkan kami.
Kami mencari ketenangan sesama kami.
Pada satu malam, saya dan mak saya bertengkar.
Naluri pertama saya adalah untuk memberitahu Christian.
Dia akan melindungi dan bantu saya.
Kami berbincang dan kami reka cerita
supaya dia boleh pindah ke rumah saya,
sebab saya fikir dia boleh melindungi saya.
PADA BULAN OKTOBER 2014,
CHRISTIAN BERPINDAH KE RUMAH ASHLEY DAN IBU BAPANYA
MEREKA BERUSIA 16 DAN 17 TAHUN
Semuanya hebat pada mulanya.
Tapi saya tak tahu tentang kesihatan mentalnya
sehinggalah dia pindah ke rumah saya dan keluarga saya.
Saya rasa saya tak faham sepenuhnya.
Hal kecil akan buat dia naik angin.
Dia marah kalau adik-adik saya ada,
terutamanya adik bongsu saya yang baru berusia tiga tahun waktu itu.
Dia juga bawa pistol semasa berpindah ke rumah kami.
Ia menakutkan.
Ia hebat pada mulanya.
Tentu sekali nenek saya tak ada untuk menyeksa hidup saya.
Tapi semakin lama masa berlalu,
keadaan menjadi lebih sukar.
Semuanya seperti mula hancur dan lama-kelamaan semakin buruk.
Saya nak lari daripadanya.
Tiba-tiba, saya fikir, "Lantaklah. Saya pergi saja."
Saya beritahu Ashley,
"Saya tak tahu jika awak nak ikut, tapi saya nak pergi."
Dia kata, "Saya nak ikut awak."
Saya cakap...
Sebenarnya...
Apa-apa pun, dia buat keputusan untuk ikut saya.
Kami ada satu rancangan, iaitu lari bersama.
Macam remaja biasa.
Namun begitu, ia berubah.
Dia kata dia nak bunuh datuk dan neneknya, curi segalanya daripada mereka
dan memulakan hidup kami tanpa peraturan dan sekatan.
Saya tak setuju.
Saya percaya katanya? Tak juga.
Tapi saya ingat ketika itu, saya tak rasa gembira lagi bersama dia.
Tapi dia libatkan keluarga saya dan mengugut mereka.
Apabila dia kata, "Jika saya singkirkan punca yang menghalang awak mengikut saya,
awak akan ikut juga saya nanti sama ada awak mahu atau tidak."
Ketika itu, tak kisahlah jika saya percaya atau tidak.
Saya tak nak ambil risiko
dan anggap dia tak mampu melakukannya, kemudian sedar saya salah.
Sejujurnya, saya tak ingat permulaan hari itu.
Saya ingat saya kemas beg...
Mak saya masuk ke bilik tidur dan tanya apa yang sedang berlaku.
Saya ingat saya menangis dan beritahu dia,
"Saya perlu keluar dari rumah ini. Kami akan pindah. Kami akan pergi."
Ketika keluar dari pintu, dia tolak saya.
Dia ambil kunci dan telefon saya.
Saya takkan kembali. Saya dihalau daripada keluarga itu.
SELEPAS WAKTU TENGAH MALAM PADA 17 OKTOBER 2014,
ASHLEY MENINGGALKAN RUMAHNYA DENGAN CHRISTIAN
Jadi, kami mula berjalan.
Ketika itu waktu malam.
Lama kami berjalan.
Akhirnya kami sampai di sebuah rumah.
Kami ketuk pintunya dan minta untuk dihantar.
Lelaki itu tumpangkan kami
ke tempat yang dekat dengan rumah datuk dan nenek Christian.
SEJURUS SELEPAS SUBUH, MEREKA MENGHAMPIRI RUMAH MAK CIK CHRISTIAN
YANG JUGA TINGGAL BERDEKATAN
MEREKA DAPATI TIADA SESIAPA DI RUMAH
Kami ke rumah mak cik saya.
Pintu berkunci.
Saya cabut bidai dan buka tingkap. Kami pun masuk.
Saya geledah rumah dan terjumpa senapang.
Saya periksa semua peluru dan masukkan balik.
Saya beritahu Ashley, "Saya datang balik 15 minit lagi. Tunggu di sini."
Saya pun pergi.
CHRISTIAN AMBIL SENAPANG ITU DAN BERJALAN KE RUMAH DATUK DAN NENEKNYA
LALU MENINGGALKAN ASHLEY
Saya ke rumah datuk dan nenek saya.
Saya nampak nenek saya di dalam rumah.
Saya ambil batu dari jalan masuk.
Saya baling batu ke arah tab air di belakang untuk umpan dia keluar.
Entahlah. Ini...
Jadi,
dia keluar. Dia pandang saya dan saya tembak.
Saya berjalan ke arahnya.
Dia masih menggigil.
Saya fikir, "Dia mungkin masih hidup."
Saya tembak belakang kepalanya.
"Aku buat silap."
Itulah fikiran pertama saya. "Aku buat silap.
Apa aku dah buat?"
SELEPAS MENEMBAK NENEKNYA, CHRISTIAN KEMBALI KEPADA ASHLEY
Dia kembali dan macam naik gila.
Saya tahu ada sesuatu yang tak kena dan ada sesuatu terjadi pada saat itu.
Dia ayunkan pistol dan cakap, "Cepat ambil barang, masuk kereta."
Dia tengking saya kerana saya tak cukup laju.
Saya keliru.
Dia beritahu saya dia baru bunuh neneknya.
Saya rasa saya tak begitu faham selepas mula-mula mendengarnya
mahupun selepas itu.
Dia beritahu saya, tapi seperti saya kata, saya tak percaya katanya.
Saya tak tahu waktunya otak saya enggan berfungsi lagi
dalam semua proses itu.
Ia seperti realiti yang saya tak mahu hadapi.
Apa-apa yang dia suruh, saya ikut tanpa teragak-agak.
Saya tak terfikir nak selamatkan diri saya.
Saya tak tahu sebabnya saya tak terfikir.
PASANGAN ITU MENCURI KERETA NENEK CHRISTIAN DAN LARI
4 JAM KEMUDIAN, DATUK CHRISTIAN MENJUMPAI MAYAT ISTERINYA
TIADA KEKOSONGAN
ASHLEY DAN CHRISTIAN DITANGKAP KEESOKAN HARINYA
MEREKA MEMANDU LEBIH 320 KILOMETER KE SEBUAH MOTEL DI OKLAHOMA
Saya terus beritahu polis, saya yang bunuh. Ashley tak terbabit.
Sejujurnya, dia cuma pemerhati yang tak bersalah dalam semua ini.
Dia...
Dia tak patut dipenjarakan atas kesilapan saya.
Tiada perkataan yang boleh menggambarkan perasaan
untuk bangun pada suatu pagi
dan tahu kita duduk di sebelah pembunuh ketika menaiki bas sekolah.
Saya masih tak percaya hingga ke hari ini.
Tapi saya rasa
jika Ashley tak terbabit, semua ini tidak akan berlaku.
Nama saya Eric Shelton.
Saya rakan sekolah Ashley Morrison dan Christian Sims.
Saya kenal Christian selama 12 atau 13 tahun.
Saya gambarkan Christian sebagai seorang yang pendiam.
Kita boleh nampak, dia budak yang sangat bijak.
Dia pandai dan rajin belajar.
Dia cuma bukan seorang yang peramah.
Tak dinafikan, Christian mempunyai masa silam yang gelap.
Tapi markahnya bagus di sekolah.
Jika bercakap dengannya, kita akan sedar masa depannya cerah,
dia ada rancangan dan cita-cita.
Ashley setahun lebih tua daripada saya dan Christian.
Di sekolah menengah, jarak umur setahun sangat besar bezanya.
Dinamik kuasa antara mereka adalah jika Ashley berjalan,
Christian cium tanah yang dia pijak.
Jika Ashley suruh terjun dari cenuram,
bukan saja Christian akan buat, dia akan tanya baju yang patut dipakai.
Susah nak cakap tentang hal di sebalik umum,
jelas sekali saya tak tahu semuanya.
Tapi saya nampak corak hubungan mereka.
Ashley nak, Ashley dapat.
Tapi tiba-tiba, apabila kejadian buruk seperti ini berlaku
dan ia boleh dihukum,
dia kata dia langsung tidak terlibat.
Itu yang aneh bagi saya.
MAHKAMAH DAERAH LAMAR
Sejak awal lagi, kami melihatnya sebagai kes
yang membabitkan dua individu.
Tapi salah satu persoalan yang sukar bagi saya ialah, kenapa ini berlaku?
Bagi saya, tiada motif yang jelas.
Nama saya Jill Drake,
dan saya pembantu pendakwa raya di Daerah Lamar, Texas,
semasa pembunuhan ini dilakukan.
Saya terlibat dalam kes ini dari mula.
Apabila panggilan masuk
dan kami dapat tahu ia melibatkan keluarga Sims,
kami semua kata, "Oh, Tuhan. Christian Sims, dia mangsa kes dahulu."
Memorinya mencurah-curah kembali.
Christian pernah jadi mangsa dalam kes penderaan fizikal kanak-kanak
pada tahun 2006.
Kes itu agak dahsyat.
Teman lelaki maknya mendera Christian Sims secara fizikal dan mungkin secara seksual
ketika Christian berusia lapan tahun.
Mak saya ada hubungan dengan seorang lelaki.
Namanya Anthony Trenton Barbour. Saya ingat namanya.
Entahlah. Susah nak cakap tentangnya.
Dia boleh dikatakan tidak waras.
Macam-macam perkara yang terjadi.
Pukulan dan penderaan lain seperti itu.
Saya takut sampai terkencing di katil.
Salah satu ubatnya ialah dia akan ambil penyepit pakaian
dan dia mengepitnya pada kemaluan saya.
Itu mungkin bersifat seksual.
Sebagai pendakwa penderaan kanak-kanak, sangat sukar untuk saya dengar
perkara yang Christian dakwa dibuat kepadanya dan saya tahu ia benar.
Sayu hati saya mendengarnya.
Ia situasi yang dahsyat untuk kanak-kanak ini alami.
PADA TAHUN 2007, PEJABAT JILL DRAKE MENDAKWA ANTHONY "TRENT" BARBOUR
ATAS KESALAHAN PENDERAAN KANAK-KANAK
DIA DIHUKUM PENJARA SELAMA 20 TAHUN
DAN CHRISTIAN DISERAH KEPADA DATUK DAN NENEKNYA UNTUK DIJAGA
Datuk dan neneknya sangat dikenali dan dihormati.
Mereka buat yang terbaik dan memberi dia tempat tinggal.
Tapi kanak-kanak ini pasti mengalami PTSD.
Dia perlu cuba menyelesaikan isu ini
sepanjang zaman remajanya.
Kami harap dengan ditempatkan bersama keluarga Sims yang penyayang,
dia akan dapat bantuan itu.
Saya pindah ke rumah datuk dan nenek saya.
Maaf kalau bunyinya kasar, tapi lantaklah. Lebih baik saya cakap saja.
Kita tak patut cakap buruk,
tapi nenek saya orang paling teruk dan busuk hati yang saya pernah jumpa.
Nenek saya dera saya secara mental, fizikal dan seksual.
Dia datang pada lewat malam.
Dia buat perkara sama macam Trent.
Cuma dia tak pukul saya, tapi dia sakiti saya dengan cara lain.
Dia genggam kemaluan saya dan pulas.
Entahlah, dia sangat sadis apabila dia melakukan sesuatu.
Lebih teruk daripada Trent.
Baiklah, menarik sungguh.
Ini kali pertama saya dengar sebarang dakwaan seumpamanya.
Saya tak suka mengetepikan seseorang apabila mereka kata mereka didera.
Saya boleh katakan, saya tak pasti jika saya percaya.
Jika neneknya buat sesuatu untuk mendorong Christian membunuhnya,
dia patut beritahu peguamnya ketika perbicaraan berlangsung.
KES CHRISTIAN SIMS TIDAK DIBICARAKAN
SEBALIKNYA, DIA MENGAKU BERSALAH UNTUK HUKUMAN PENJARA 35 TAHUN
Saya terkejut mendengar dakwaan Christian bahawa neneknya mendera dia.
Jika ia didedahkan,
kami pasti akan menyiasat lebih lanjut dan mengambil kira faktor itu.
Itulah tugas kami. Pendakwa menuntut keadilan.
Tapi dia acukan pistol dan tembak pipi neneknya,
dia tembak tepat di mukanya.
Bagi saya,
itu cara dia untuk menebus dirinya
apabila dipenjarakan kerana membunuhnya.
DALAM INGATAN KASIH SAYANG ANNIE LOIS SIMS
Mak saya mak terbaik yang sesiapa boleh miliki.
Sangat pemurah dan penyayang.
Christian berani mengatakan yang mak saya menganiaya dia,
ia membuat saya marah.
Dakwaannya itu bagai menikam hati
dan menikam kami dari belakang
kerana mak dan ayah saya bantu kamu
dan ini cara kamu membalasnya.
Saya Laurie Geer,
dan mak saya ialah Annie Lois Sims.
Ini gambar mak dan ayah saya,
ia mungkin diambil selepas mereka ke gereja.
Gambar mak saya di dapur.
Ya.
Kalaulah saya boleh telefon dia hari ini dan tanya resipi.
Semasa mak dan ayah saya ambil Christian,
mereka yakin, "Ini sesuatu yang kita perlu buat."
Tak mungkin sama sekali mak saya mendera dia.
Mak saya bukan begitu dan dia takkan buat sesuatu seperti itu.
Mereka besarkan dia sama seperti saya dan adik saya.
Tapi dia telah melalui masa silam yang dahsyat.
Jadi, mereka cuba dapatkan bantuan yang dia perlukan serta kaunseling,
dan sediakan suasana yang stabil dan penyayang untuknya
sebagai sokongan dari aspek itu.
Jadi, dia dapat semua bantuan yang diperlukan.
Kali pertama saya tahu tentang Ashley
adalah ketika mereka ke majlis tari-menari
dan saya lihat gambarnya.
Jelas daripada gambar itu, Christian sangat menaruh hati kepadanya.
Tapi apabila Ashley muncul, Christian berubah dengan drastik.
Dia menjadi lebih memberontak, suka bertengkar,
dan macam-macam lagi.
Saya tak percaya Christian sanggup buat sesuatu seperti ini
jika bukan kerana pertemuan dan hubungannya dengan Ashley.
Saya benci Ashley Morrison.
Itu salah, tapi saya benci dia.
Saya percaya Ashley juga bersalah seperti Christian, semestinya.
Dia fikir dia boleh buat sesuka hati
dan dia tak perlu tanggung akibatnya.
Saya tahu Ashley ubah ceritanya.
Saya rasa dia sangat manipulatif.
JABATAN KESELAMATAN AWAM TEXAS
EKORAN PENANGKAPANNYA, ASHLEY MORRISON DISOAL SIASAT BEBERAPA KALI OLEH POLIS
Dalam soal siasat, kita sentiasa mengharapkan hasil terbaik.
Semasa saya menyoal Ashley, saya harap dia akan beritahu saya
perkara sebenar tentang semua yang berlaku
dan jawab setiap soalan yang saya ajukan.
Tapi adakah kemahuan saya tercapai? Tidak.
Nama saya Stacy McNeal.
Saya Renjer Texas yang ditugaskan di Paris, Texas.
Kali pertama saya jumpa Ashley,
tanggapan awal saya ialah
dia nampak macam pelajar sekolah menengah berusia 17 tahun yang tipikal,
cuma mungkin agak kurang matang.
Dia bercakap dengan bebas serta terbuka
dan dia pilih untuk terus bercakap dengan saya
tanpa kehadiran peguamnya.
Pada waktu itu, dia menafikan dia mengetahui
bahawa nenek Christian sudah mati.
Dia juga buat kenyataan
bahawa Christian tidak bawa senapang semasa keluar dari rumah.
Ashley kata,
"Saya cuma teman wanita malang dan ketakutan
yang khuatir Christian akan buat sesuatu kepada keluarga saya
jika saya tak ikut arahannya."
2 MINGGU KEMUDIAN, STACY MCNEAL MENYOAL SIASAT ASHLEY UNTUK KALI KEDUA
Dalam soal siasat kedua,
dia cuba mengelak daripada melibatkan diri dalam kesalahan jenayah,
tapi tindakan itu sebenarnya
mengaitkan dirinya dengan lebih mendalam.
Dalam soal siasat kedua, dia ubah banyak maklumat penting.
Dia mengaku membantu Christian memasukkan peluru senapang.
Ini kali pertama Ashley akui
bahawa Christian membawa senjata semasa dia pergi.
Kemudian, Ashley mengaku yang Christian beritahu dia
tentang niatnya untuk pergi ke rumah itu
dan bunuh Mike dan Annie Lois Sims.
Dia tak laporkannya atau ambil tindakan.
Dia tak buat apa-apa untuk menghalangnya.
Mereka bersubahat dan bekerjasama untuk melakukan kesalahan ini.
Mestilah kamu terlibat. Kamu defendan. Kamu pembunuh.
PADA 12 MAC 2015, ASHLEY MORRISON DIDAKWA ATAS PEMBUNUHAN ANNIE LOIS SIMS
DI BAWAH "UNDANG-UNDANG PIHAK TERBABIT" NEGERI TEXAS
Anda mungkin fikir, "Okey, saya tak boleh didakwa membunuh
melainkan jika saya penembaknya."
Di Texas, jika anda membantu melakukan jenayah dalam apa-apa cara,
anda juga pesalah utama.
Anda juga pelakunya, sama ada anda tembak atau tidak.
Kami percaya Ashley Morrison membantu Christian
sebelum, semasa dan selepas jenayah itu.
ASHLEY MORRISON MENAFIKAN PENGLIBATAN SECARA RELA
DAN MENOLAK PERSETUJUAN PENGAKUAN BERSALAH
PADA 24 JULAI 2017, KESNYA DIBICARAKAN
Salah satu bukti penting dalam perbicaraan
ialah pesanan teks antara Ashley Morrison dan Christian Sims.
Ini pesanan teks yang dihantar pada 16 Disember 2014,
iaitu dua hari sebelum pembunuhan.
Christian hantar, "Saya nak rompak datuk dan nenek saya.
Nampaknya kita perlu keluar awal."
Ashley hantar, "Yalah, tanpa kereta atau wang."
"Ya, datuk dan nenek saya ada semua itu."
Ashley hantar, "Ya, betul juga."
Christian, "Kita buat malam ini."
Ashley, "Saya tak tahu jika mak benarkan saya keluar.
Terutamanya kalau ayah terlibat."
"Pergi jahanam. Saya akan bunuh ayah awak."
"Okeylah."
Disebabkan oleh pesanan teks ini,
ia sangat jelas bagi kami yang mereka rancang untuk pergi,
rompak datuk dan nenek Christian
dan bunuh sesiapa saja yang perlu.
Semuanya di situ.
"Saya akan bunuh ayah awak." "Okeylah."
Apa itu?
Dia bersubahat.
Saya mengaku tak bersalah, sebab saya rasa saya tak bersalah.
Saya fikir kebenaran akan disampaikan,
dan mereka akan nampak...
Mereka akan nampak diri saya.
Saya ingat semuanya akan okey dan saya dapat pulang.
Tapi mereka kata,
saya tak laporkannya sebelum ia berlaku atau selepas dia beritahu rancangannya,
jadi saya juga bersalah seolah-olah saya menembak
walaupun bukan saya yang menembak.
Saya tak tahu dia benar-benar mampu membunuh neneknya.
Memanglah dia beritahu saya,
tapi macam saya cakap, saya tak percaya katanya.
Saya faham perkara yang kami bincangkan dan semua itu,
tapi ia cuma luahan seseorang yang marah dan terluka.
Maksud saya, gadis 17 tahun mana yang akan fikir
teman lelakinya yang berusia 16 tahun benar-benar akan melakukannya?
Siapa yang boleh jangka?
SELEPAS 2 HARI PERBICARAAN, ASHLEY MORRISON DIDAPATI BERSALAH
DIA DIHUKUM PENJARA SELAMA 30 TAHUN
HANYA LIMA TAHUN LEBIH PENDEK BERBANDING CHRISTIAN SIMS
Sejujurnya, saya rasa ia tak adil.
Sebab dalam fikiran saya, apabila saya ingat kembali,
saya rasa saya tak boleh buat apa-apa untuk menyelamatkan dia.
Saya dengar Ashley kata yang dia rasa ia tak adil.
Tapi kami dakwa dia dan dia disabitkan bersalah.
Itu saja.
Ashley Morrison cuma menulis semula kejadian yang berlaku dalam fikirannya
supaya dia boleh maafkan dirinya.
Bagi saya, itu alasan.
Ia cuma sesuatu yang dia katakan waktu ini
untuk mengurangkan rasa bersalah kerana turut serta dengan rela hati.
Semasa perbicaraan, pendakwa kata
Ashley Morrison merupakan pihak terbabit tanpa sebarang keraguan.
Tapi bukti utama yang merisaukan saya ialah kenyataan Christian Sims.
"Semuanya saya. Dia tak ada kaitan dengannya."
SEJURUS SELEPAS DIJATUHKAN HUKUMAN, ASHLEY MORRISON MEMBUAT RAYUAN
Nama saya Roland Mosher,
dan saya seorang peguam di negeri Texas.
Saya peguam pembelaan jenayah dan bertanggungjawab untuk rayuan Ashley.
Saya rasa ada sedikit kaitan antara Ashley dengan tindakan Christian Sims.
Dia tak telefon polis.
Dia tak menolak untuk naik kereta bersamanya.
Dia pergi bersamanya.
Tapi ada cukup bukti dalam kes ini bahawa Ashley dipaksa.
Dalam undang-undang pihak terbabit,
anda perlu terbabit secara rela.
Jika anda dipaksa, anda tidak terbabit secara rela.
Pada dasarnya, pihak negeri menghujahkan bahawa Ashley, gadis berusia 17 tahun,
tidak cuba bersungguh-sungguh untuk menolak atau menghalang
teman lelakinya yang tidak stabil dan cenderung untuk membunuh.
Tapi kalau teman lelaki anda yang gila datang ke rumah dan kata,
"Saya nak pergi dan awak akan ikut. Saya akan bunuh orang hari ini,"
munasabah untuk anda fikir, jika anda buat sesuatu untuk melawan,
atau jika keluarga anda buat dia marah,
mereka akan jadi mangsa.
DIASASKAN PADA TAHUN 1844 PARIS, TEXAS
PADA BULAN MAC 2019, RAYUAN ASHLEY MORRISON BERJAYA
DAN PERBICARAAN BAHARU DILULUSKAN
Orang yang bersalah dalam jenayah ini ialah Chris,
bukan Ashley.
Saya rasa apabila orang kecam Ashley,
mereka percaya dia ada niat untuk melakukannya
dan saya rasa ia tidak tepat.
Nama saya Rycke Marshall. Saya ahli psikologi klinikal.
Saya membuat penilaian ke atas Ashley Morrison,
dan saya dapat kebenaran Ashley untuk membincangkan kes ini.
Saya jumpa Ashley sebanyak empat kali selama 12 jam keseluruhannya.
Dia peramah, tapi dia mengalami trauma.
Hampir seperti kanak-kanak dalam beberapa aspek.
Dia seseorang yang mudah dimanipulasi.
Apabila seorang remaja disoal siasat oleh polis tanpa kehadiran peguam,
ia pasti menakutkan.
Jurang kuasanya terlalu besar.
Saya rasa ia tidak mengejutkan jika ceritanya berubah.
Chris kata,
"Saya boleh bunuh mak dan ayah awak
dan jadikannya kes bunuh diri selepas membunuh."
Ia kelihatan seperti ancaman sebenar baginya,
jadi dia terpaksa pergi.
Itu rancangan Chris.
Itu tindakannya. Itu ideanya.
Itu bukan kemahuan Ashley.
Saya benci apabila seseorang diperlakukan secara tidak adil.
Saya rasa dia ada peluang yang baik untuk mengubah keputusan
jika dia dibicarakan lagi.
Tapi malangnya, bukan itu yang berlaku.
TUJUH BULAN SELEPAS RAYUANNYA,
ASHLEY MORRISON MENOLAK PERBICARAAN KEDUA
DAN MENGAKU BERSALAH
PADA 4 MAC 2020, DIA DIJATUHKAN HUKUMAN 30 TAHUN PENJARA BUAT KALI KEDUA
Jadi, saya tukar pengakuan kepada bersalah semasa perbicaraan kedua saya
kerana memang saya bersalah.
Saya masih bersalah.
Tak kiralah apa-apa pun fikiran saya,
tak kiralah jika keluarga saya diancam,
tak kiralah apa-apa pun, saya ada pilihan.
Saya boleh pilih untuk menghalang dia.
Saya boleh pilih untuk mendapatkan bantuan.
Saya bertanggungjawab atas pilihan saya.
Saya tak tahu jika saya boleh menghalangnya,
tapi sebahagian besar diri saya menyesal kerana tidak cuba.
TIGA BULAN SELEPAS TEMU BUAL PERTAMANYA,
ASHLEY MORRISON BERSETUJU UNTUK MENJAWAB SOALAN LANJUT
Saya dijatuhkan hukuman 30 tahun penjara sekali lagi.
Sejujurnya, saya rasa ia tak adil kerana saya tak melakukan pembunuhan itu.
Saya bercakap dari sudut pandangan saya.
Saya bercakap selepas melihat hidup saya terlepas dari genggaman.
Tapi ini peluang saya untuk menceritakan perkara sebenar.
Semasa soal siasat dengan polis, saya sangat takut.
Tapi saya ingat saya berfikir sendiri,
"Mereka takkan percaya kalau saya beritahu perkara sebenar."
Saya tidak mahu disalah anggap.
Tapi saya patut bercakap jujur sejak awal lagi,
kerana persoalannya sekarang ialah, "Apa cerita yang sebenarnya?"
Semasa saya menyoal Ashley,
antara soal siasat pertama dan kedua,
dia telah mengubah banyak maklumat penting.
Dia mengaku membantu Christian memasukkan peluru senapang.
Kemudian, Ashley mengaku yang Christian beritahu dia
tentang niatnya untuk membunuh Mike dan Annie Lois Sims.
Saya tak pergi ke rumah datuk dan neneknya.
Saya tak melakukan pembunuhan itu.
Dalam fikiran saya, saya tak tolong dia masukkan peluru.
Ada banyak peluru di atas tanah.
Dia suruh saya kutip dan kira semula untuknya.
Itu saja yang saya buat.
Tentunya apabila diingat kembali,
mestilah saya terfikir dia akan mencederakan seseorang, bukan?
Semua orang fikir begitu. Tapi pada masa yang sama,
kita tak percaya sesiapa mampu membunuh,
terutamanya orang yang kita sayang dan cintai.
Jelas sekali, Ashley Morrison membantu Christian
sebelum, semasa dan selepas jenayah itu.
Mereka akan bunuh sesiapa yang perlu.
Christian, "Saya akan bunuh ayah awak."
Ashley, "Okeylah."
"Saya akan bunuh ayah awak." "Okeylah."
Apa itu?
Dia bersubahat.
Pesanan teks itu memang teruk bunyinya. Saya faham.
Saya faham betapa teruk dan dahsyatnya ia dari pandangan luar.
Tapi saya cakap begitu kerana saya tak anggap Christian serius.
Setiap kali saya kata "okey" atau "okeylah,"
saya sebenarnya maksudkan "apa-apalah".
Saya tak anggap dia serius.
Tapi ia jadi serius.
Saya sangat menyesal
kerana tak cuba menghalangnya.
Jika saya boleh cakap sesuatu kepada keluarga Sims,
saya akan beritahu mereka,
walaupun tak ada gunanya lagi, saya benar-benar minta maaf.
Tapi pada masa yang sama,
saya tak boleh bertanggungjawab atas perbuatannya.
Saya percaya saya patut dipenjarakan atas penglibatan saya.
Ya.
Adakah saya percaya saya patut dipenjarakan 30 tahun untuknya?
Tidak.
Sebab orang yang menarik picu itu
dan merancang semuanya dapat 35 tahun saja.
CHRISTIAN SIMS JUGA BERSETUJU UNTUK MENJAWAB SOALAN LANJUT
Saya tembak nenek saya kerana dia pukul dan cabul kehormatan saya semasa kecil.
Sebab itu saja saya melakukannya.
Tapi saya tak merancangnya dari awal.
Sejujurnya, saya memiliki kepintaran yang tinggi.
Saya tak cakap begini kerana nak berlagak atau apa-apa seperti itu,
tapi jika saya rancang,
ia akan dilaksanakan dengan cara yang berbeza.
Saya tak sebut tentang penderaan itu
kerana saya rasa orang takkan mempercayainya.
Christian berani mengatakan yang mak saya menganiaya dia,
ia membuat saya marah.
Mak saya takkan buat sesuatu seperti itu.
Dakwaannya itu bagai menikam hati dan menikam kami dari belakang
kerana mak dan ayah saya bantu kamu
dan ini cara kamu membalasnya.
Saya tak boleh cakap atau buat apa-apa agar orang percaya.
Mereka tak ada. Mereka tak mengalaminya.
Sejujurnya,
saya tak menyesal apabila dia mati seperti itu.
Saya rasa dia patut mati dengan cara yang lebih dahsyat.
Saya cuma benci kerana saya yang membunuhnya.
Saya tak pasti tentang pendapat Ashley.
Saya rasa dia mungkin beritahu kamu secubit cerita sebenar
yang bercampur dengan cerita-cerita mengarut.
Contohnya, dia kata dia takut akan saya dan lain-lain lagi.
Saya layan dia macam puteri.
Saya tak pernah sakiti dia.
Saya tak paksa dia buat apa-apa.
Terjemahan sari kata oleh Liyana Osman